รัฐบาลไทย-ข่าวทำเนียบรัฐบาล-ผงะพบไอซ์ลอยเกลื่อน 67 ห่อ นายอำเภอแหลมสิงห์ รุดลงพื้นที่ร่วมกับตำรวจ เร่งขยายผลจับกุมแก๊งค้ายาเสพติด เบื้องต้นตรวจนับไอซ์น้ำหนักรวมกว่า 70 กิโลกรัม
วันอาทิตย์ที่ 17 มีนาคม 2567
17/03/2567
ผงะพบไอซ์ลอยเกลื่อน 67 ห่อ นายอําเภอแหลมสิงห์ รุดลงพื้นที่ร่วมกับตํารวจ เร่งขยายผลจับกุมแก๊งค้ายาเสพติด เบื้องต้นตรวจนับไอซ์น้ําหนักรวมกว่า 70 กิโลกรัม
ผงะพบไอซ์ลอยเกลื่อน 67 ห่อ นายอําเภอแหลมสิงห์ รุดลงพื้นที่ร่วมกับตํารวจ เร่งขยายผลจับกุมแก๊งค้ายาเสพติด เบื้องต้นตรวจนับไอซ์น้ําหนักรวมกว่า 70 กิโลกรัม
วันนี้ (17 มี.ค. 67) นางสาวรัศมินท์ พฤกษาทร นายอําเภอแหลมสิงห์ เปิดเผยว่า อ.แหลมสิงห์ จ.จันทบุรี พบวัตถุต้องสงสัยลักษณะหีบห่อภายในมีลักษณะผลึกสีใสคล้ายยาเสพติด (ไอซ์) รวมจํานวน 67 ห่อ น้ําหนัก 70.155 กก. โดยพบที่บริเวณป่าชายเลนฝั่งตรงข้ามเกาะนางรํา ซอยคลองกลาง (บริเวณน้ํากัดเซาะ) หมู่ที่ 5 ต.เกาะเปริด จํานวน 20 ห่อ หมู่ที่ 7 ต.เกาะเปริด จํานวน 20 ห่อ หมู่ที่ 10 ต.หนองชิ่ม จํานวน 8 ห่อ และหมู่ที่ 1 ต.บางกะไชย จํานวน 19 ห่อ โดยขณะนี้ เจ้าหน้าที่ฝ่ายปกครองและเจ้าหน้าที่ตํารวจได้ร่วมกันทําการตรวจยึด และนําส่งของกลางให้กับพนักงานสืบสวนเพื่อดําเนินการต่อไปแล้ว
นางสาวรัศมินท์ พฤกษาทร นายอําเภอแหลมสิงห์ กล่าวว่า เมื่อวันศุกร์ที่ 15 มีนาคม 2567 เวลาประมาณ 14.00 น. ตนพร้อมด้วย นายโชคชัย แสนสิทธิ์ ปลัดอําเภอหัวหน้ากลุ่มงานบริหารงานปกครอง นําผู้ใหญ่บ้าน ผู้ช่วยผู้ใหญ่บ้าน ม.5 ต.เกาะเปริด และกําลัง สมาชิก ร้อย อส.อ.แหลมสิงห์ ที่ 6 ร่วมกับเจ้าหน้าที่ตํารวจตรวจคนเข้าเมืองจังหวัดจันทบุรี และเจ้าหน้าที่ตํารวจ สภ.เกาะเปริด ลงพื้นที่ตรวจสอบข้อเท็จจริง กรณีได้รับแจ้งจากชาวบ้านว่า บริเวณป่าชายเลนฝั่งตรงข้ามเกาะนางรํา ซอยคลองกลาง (บริเวณน้ํากัดเซาะ) ม.5 ต.เกาะเปริด อ.แหลมสิงห์ จ.จันทบุรี ว่ามีหีบห่อสีดํามีรูปปลาทองมีอักษรภาษาจีนลอยทะเลมาติดบริเวณชายฝั่ง ภายหลังจากที่ชุดปฏิบัติการได้ลงพื้นที่บริเวณดังกล่าว พบว่า หีบห่อสีดําดัวกล่าว มีจํานวน 20 ห่อ ซึ่งคาดว่าน่าจะบรรจุยาเสพติด (ไอซ์) อยู่ภายในหีบห่อ จึงได้ทําการตรวจยึด และตรวจนับจํานวนน้ําหนักรวมทั้งหมด 20 ห่อ มีน้ําหนัก 22.015 กก. จึงนําส่งของกลางให้กับเจ้าหน้าที่ตํารวจเพื่อดําเนินการต่อไป
นางสาวรัศมินท์ พฤกษาทร นายอําเภอแหลมสิงห์ กล่าวต่อว่า ต่อมาเมื่อวันเสาร์ที่ 16 มีนาคม 2567 เวลาประมาณ 13.30 น. ก็ได้รับแจ้งเหตุในลักษณะเดียวกันที่บริเวณ หมู่ที่ 7 ต.เกาะเปริด หมู่ที่ 10 ต.หนองชิ่ม และหมู่ที่ 1 ต.บางกะไชย อ.แหลมสิงห์ จ.จันทบุรี จึงได้นํากําลังฝ่ายปกครอง ประกอบด้วย ส.อ.พาสุ มีมาก ปลัดอําเภอฝ่ายความมั่นคง นํากําลัง สมาชิก อส. ร้อย อส.อ.แหลมสิงห์ ที่ 6 ร่วมกับเจ้าหน้าที่ตํารวจ ปส. สืบจังหวัดจันทบุรี และเจ้าหน้าที่ตํารวจ สภ.เกาะเปริด และฝ่ายปกครองในพื้นที่ ร่วมลงพื้นที่ตรวจสอบข้อเท็จจริง เมื่อไปถึงจุดเกิดเหตุพบชาวบ้านในบริเวณดังกล่าวให้ข้อมูลแก่เจ้าหน้าที่ ซึ่งเจ้าหน้าที่พบวัตถุต้องสงสัยมีหีบห่อภายในมีลักษณะผลึกสีใสคล้ายยาเสพติด (ไอซ์) รวมจํานวนทั้งสิ้น 47 ห่อ มีรายละเอียดดังนี้ จุดที่ 1 บริเวณบ้านคลองหก ม.7 ต.เกาะเปริด อ.แหลมสิงห์ จํานวน 20 ห่อ น้ําหนัก 21.18 กก. จุดที่ 2 บริเวณ ม.10 ต.หนองชิ่ม อ.แหลมสิงห์ จํานวน 8 ห่อ น้ําหนัก 8.68 กก. และจุดที่ 3 บริเวณหัวสิงห์ ประภาคาร ม.1 ต.บางกะไชย อ.แหลมสิงห์ จํานวน 19 ห่อ น้ําหนัก 18.28 กก. เจ้าหน้าที่จึงได้ร่วมกันทําการตรวจยึดและนําส่งของกลางให้กับเจ้าหน้าที่ตํารวจเพื่อดําเนินการต่อไป
"รัฐบาลและกระทรวงมหาดไทยมีนโยบายที่จะลดปัญหายาเสพติดอย่างเป็นรูปธรรม เพื่อรักษาความมั่นคงภายในและความสงบเรียบร้อยของสังคม ตลอดจนบรรเทาความเดือดร้อนของประชาชนจากภัยต่าง ๆ ที่เกี่ยวเนื่องมาจากปัญหายาเสพติด ภายใต้การนําของนายมนต์สิทธิ์ ไพศาลธนวัฒน์ ผู้ว่าราชการจังหวัดจันทบุรี ได้มีนโยบายสําคัญให้ฝ่ายปกครองในพื้นที่ติดตามเฝ้าระวัง สอดส่องดูแลอย่างใกล้ชิดและ ทําการตรวจค้น จัดระเบียบสังคม Re X-Ray อย่างต่อเนื่อง โดยได้สั่งการให้ทุกอําเภอบูรณาการร่วมกับเจ้าหน้าที่ฝ่ายความมั่นคงในพื้นที่ยึดเป้าหมายร่วมกันให้ความสําคัญกับการป้องกันและแก้ไขปัญหายาเสพติด สร้างความเข้าใจ ใช้กลไกในระดับพื้นที่ กํานัน ผู้ใหญ่บ้าน ภาคีเครือข่าย และพี่น้องประชาชน ร่วมกันดูแลชุมชนเพื่อปฏิบัติการลดความรุนแรงของปัญหายาเสพติด รวมถึงแก้ไขปัญหาความรุนแรงด้านจิตเวช ซึ่งได้กําชับให้มีการวางระบบรายงาน ติดตามเชิงรุก สามารถมองเห็นความคืบหน้า การขับเคลื่อนงาน ปัญหาอุปสรรค และแก้ไขปัญหาได้ทันท่วงที ทั้งนี้ ขอให้พี่น้องประชาชนเชื่อมั่นในการปฏิบัติภารกิจของเจ้าหน้าที่ฝ่ายปกครอง ที่มีความมุ่งมั่นตั้งใจ บําบัดทุกข์ บํารุงสุข และรักษาความสงบเรียบร้อยให้เกิดขึ้น หากพบเบาะแสยาเสพติด หรือการกระทําผิดทุกรูปแบบ หรือต้องการความช่วยเหลือ หรือขอคําปรึกษา สามารถแจ้งเบาะแสหรือขอรับบริการได้ที่ศูนย์ดํารงธรรมจังหวัด อําเภอ หรือที่สายด่วน 1567 โทรฟรีตลอด 24 ชั่วโมง เพื่อร่วมกันทําให้หมู่บ้านชุมชนของเราทุกคนปลอดยาเสพติด" นางสาวรัศมินท์ พฤกษาทร นายอําเภอแหลมสิงห์ กล่าวในช่วงท้าย
#กระทรวงมหาดไทย #บําบัดทุกข์บํารุงสุข